Byna 460 000 aansoeke vir Gauteng-skoleArgieffoto Die Gautengse departement van onderwys het tot dusver 459 608 aansoeke vir 2020 vir graad 1- en graad 8-leerders ontvang. Steve Mabona, woordvoerder van die departement, het gesê altesaam 211 584 aansoeke is vir graad 1 ontvang en 248 024 vir graad 8. “Hierdie getalle beteken bloot dat ons waarskynlik ongeveer 100 000 spasies oop het by ons skole, onderskeidelik vir graad 1 en graad 8. Ons wil dit benadruk dat ouers nie paniekerig moet raak nie, aangesien tegnici onverpoosd werk om die WA4-verwysingsnommers reg te stel wat sommige ouers ontvang het wat nader aan skole woon, in plaas daarvan het hulle WA1-nommers ontvang. Geen ouer sal benadeel word nie,” het hy gesê. Die volgende skole het meer as 1 000 aansoeke ontvang, wat meer is as die skool se kapasiteit: 1. Alberton High School 2. Northcliff High School 3. Boksburg High School 4. Hoërskool Akasia 5. Sir John Adamson High School 6. Rand Park High School 7. Hoërskool President 8. Mondeor High School 9. Hoërskool Gerrit Maritz 10. Pretoria High School for Girls 11. Hoërskool Langenhoven 12. Benoni High School 13. Edenvale High School 14. Germiston High School 15. Laerskool Akasia 16. Glenvista High School 17. Hoërskool Suiderlig 18. Jeppe High School for Girls 19. Greenside High School 20. Parktown High School for Girls 21. Willowmore High School 22. The Glen High School 23. Hoërskool Birchleigh 24. Phumlani Secondary School 25. Edenglen High School 26. Lenasia Secondary School 27. Sunward Park High School 28. Parktown High School for Boys 29. Bryanston High School 30. Hoërskool Monument 31. Roosevelt High School 32. Pretoria High School for Boys 33. Sutherland High School 34. Laerskool Theresapark 35. Jeppe High School for Boys “Ouers word versoek om alle nodige dokumente by skole in te dien, binne sewe werksdae ná hulle aansoek gedoen het. Skole moenie ouers dwing om administratiewe vorms te voltooi of stawende dokumente tydens die aansoekperiode te eis voor dokumente aanvaar is nie,” het Mabona bygevoeg. Aansoeke vir graad 1 en graad 8 sluit om middernag op 22 Julie 2019. “Plasings sal op 30 Augustus 2019 begin en tot 30 September 2019 duur,” het hy bygevoeg. Ouers kan by www.gdeadmissions.gov.za aansoek doen. Ouers kan ook die departement kontak by 011 355 0000, tolvry by 0800 000 789 of stuur ŉ e-pos aan [email protected] Ouers met graad R-leerders moet aanlyn aansoek doen vir graad 1. Alle ander leerders (graad 2 – 7 en graad 9 – 11) moet by die skool aansoek doen. “Ons versoek ouers om betyds aanlyn aansoek te doen.”